Honddu

Honddu (walisisk: Afon Honddu) er en elv i Black Mountains i Brecon Beacons nasjonalpark, sørøst i Wales. Eldre registrerte versjoner av navnet er formene Hothenei og hodni, som antas å inneholde adjektivet hawdd som for eksempel betyr «behagelig» eller «lett».«Welsh Word of the Day», Welearnwelsh.com Senere former som Honddye har gjennomgått metatese (omstilling) der -ddn- ble til -ndd-.Owen, Hywel Wyn; Morgan, Richard (2007): Dictionary of the Place-names of Wales (1. utg.). Llandysul, Ceredigion: Gomer Press. ISBN 9781843239017; s. 197–198. Elven er over 24 km lang. «Advisory Visit Report - River Honddu - Monmouthshire» (PDF), Wild Trout Trust. Den renner ut i Usk ved sentrum i byen c i Powys. Elven har gitt Brecon sitt walisiske navn, Aberhonddu.

Den har sitt utspring i grevskapet Powys nær Gospel Pass ved toppen av den bratte dalen Vale of Ewyas, hvor den renner nedover. Den passerer sørover inn i Monmouthshire til den lille landsbyen Llanvihangel Crucorney, før den dreier nordøstover for å møte elven Monnow på punktet på grensen mellom Wales og England, hvor også denne elven plutselig endrer retning. Den eneste betydelige sideelven som møter Honddu er Nant Bwch, selv om en rekke mindre bekker renner nedover de bratte sidene av Vale of Ewyas for å øke elvens vannføring.Ordnance Survey Explorer map OL13 «Brecon Beacons National Park: eastern area»

Det er sannsynlig at Honddu fortsatte i en sørlig retning forbi Llanvihangel Crucorney før siste istid, men siden har blitt omdirigert av tilstedeværelsen av en stor randmorene (ryggformet moreneavsetning) som strekker seg imponerende over dalen vest for landsbyen. Den sørvest-nordøstlige linjeføringen av både Honddu og Monnow ser ut til å være relatert til forløpet av den geologiske strukturen Neath-forstyrrelsen (Neath Disturbance), en gammel geologisk svakhet, som går gjennom dalen nord for fjellet Sugarloaf og videre mot Hereford.«Faults and Folds», Fforest Fawr Geopark

Den øvre dalen av Honddu har den karakteristiske U-formen til en dal som er gjennomsyret av isbreer, selv om det ikke er klart hvor isen som skar denne dype grøften gjennom de østlige Black Mountains, oppsto. Den moderne Honddu er dermed noe av en mistilpasset elv. Det har blitt spekulert i at isbreer fra Wye-dalen invaderte Ewyas-dalen over Gospel Pass, selv om det ennå ikke er funnet bevis for noen morenejord som inneholder klastisk grusklastisk, NAOB fra Midt-Wales i dalen som støtter denne påstanden.British Geological Survey 1:50,000 map sheet 214 'Talgarth' & accompanying sheet explanation

Inne i dalen ligger ruinene av det tidligere nonneklosteret Llanthony Priory, en populær attraksjon for de mange besøkende til nasjonalparken. Mot den nedre enden av Ewyas-dalen ligger landbruksgrenda Cwmyoy med sin berømte «vridde» St Martin-kirke fra 1100-tallet,Cadw: «Church of St Martin (1933)», National Historic Assets of Wales. forvrengt av bevegelsen i åssiden den står på; hele grenda er bygget på et gammelt, og ikke helt sovende, jordskred.«St Martin's Church, Cwmyoy», History Points. Sitat: «severely distorted by movements of the underlying ground. The instability caused problems centuries ago»

 Referanser 

 Eksterne lenker 


Kategori:Elver i Wales
Kategori:Powys